Holoholo: Bible for Galatians

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

A picture containing text, clipart

Description automatically generated

TOC \o "1-2" \h \z \uRight-click to update field (doing so will insert table of contents).

Page left intentionally blank

## Galatians

Chapter 1  
1Polo,Mukendi( a mukendi wa bantu, bù kùba mukendi wa muntù ko mhm mhm mone kuba mukendi wa Yesu Kilisitu, no Kabesha Mpùngù Tata umusangwèle kihima kù baki). 2No bâlè kwane bonse be amo nane, ku biwelo byonse bya bena Galatia:3Kya bùntù no talala lîme kwe Kabesha Mpùngù Tata no kwa Kolo lyetù Yesu Kilisitu, 4ge wïminye gebugima akibalo kya bùbè bwetù, kibalo etuhandye mu kano kanje kabole kahya monka mwetokelele Kabesha Mpùngù Tata, 5abe no bùtùmbè milemba no milembambagala.6nantwèkelwa kwêne kumona mwa mulekela bùkele gùlya ùmiitile mu kya bùntù kya Kilisitu no kusindamina kù gînge myanga gilùmbùlùke, 7a kwana kwi ginge hala, ano kwe no bantu bakwimisùsùla benywe no bakampwe kwalabùla myanda gilùmbùlùke gya Kilisitu.m8Mone betwe no mikendi-gùlùgya mwigùlù ntè twa misawela benywe myanda gînge gilekenkane no gilya gya tumisawèle benywe, atebwe mulago. 9Monka mwa tumilombwelele atangi no ano nanisamba byonka lùkwe lwa bubèle. Mùntù gegense wekasaùla myanda gilùmbùlùke gisi gilya gya mutambwele lùtangi, atebwe mulago. 10kwana ano na kubendya bantù bu kabesha Mpùngù? bu kùswagasha bantù? kwale kwana kùswagasha bantù ahon nkiswele kùba mukendi wa Kilisitu.11Kibalo benywe balùnda, bùbo bùsauli bwa misawèle n'na tenteka byonka kwana a bùsauli bwa ki muntù. 12kibalo nki mubùtambùle kwa muntù bù kwène kùlangwa bo no muntù ola nene mputwelwe no Yesu Kilisitu.13Kibalo mwakutegela mubelele lwendo lwane lwa kala kala kiwelo kya ba yuda, kwana nsùswele kwêne kiwèlo kya Kabesha Mpùngù kùtabùka, no kùkyonankanya. 14No nene ngelelele mu kiwelo kya bayuda kulemba balya ba lùko lwane no kabèla kane, no nihaninine kùbikelesha ndago gya batata.15Mone Kabesha Mpùngù ù ntentebwele munda gya majù, ungitile mu kya bùntù kyege, 16monka mwe mwenene bùlùle kùlangya mwanege munda gyane, kibalo nsaùle mwanda gwege ku bashantaila no ahon si mwikane kalyelye no bantù ba mubelè no masi; bù kùsela Yelusalema kubalya basangenwe mikendi kugebwa kwane, hola nene ngele ku mpenga gwa bwalabu, no kwegalùla byonka Damasiki.18Ahon ghīmba gya myaka gisatù, nselile Yesulema kibalo n'nimonene no Kefa, no gikene kwege masigi kumi no gatano. 19Ola nsimwene mukendi gûnge oso genka Yakobo ndùgù gyege no Kolo. 20Mulolekye bisoga bibyo bya namisetekele kù mpala gya Kabesha Mpùngù, nsha kùbehya21Nghība gya ahon ngèle Sulia amo no Kilikia. 22Kùko nki mswilangye lùkebo lwane kù biwèlo bya bayuda bibele munda gya Kilisitu; 23babo bategelele sile kwana , gulya ususwele kiwelo ahon amubambo guno anekusahula mwanda gwe futulwile akala, 24nobo bamutùmbëshe Kabesha Mpùngu akibalo kyane.

Chapter 2  
1Nghîmba gya myaka kumi no gina ahon nsemukile no kùbanda Yelusalema amo no Belenaba byonka mutwalile no Tito amo nâne. 2No nene ngele kibalo mpùtwèlwe, mambile kwè bejùkenya bùsauli bùlya bwa n'na kusawela bashantaila, ahon nakwèla mu bubisa kibalo kya babo be no ntumbo, mwanda nnakabi bi wakulaka lùbelo bu gùlya ùbele walaka lùbelo mu silesile.3Mone Tito ùbele nâne noge bù byokùba ùbele Muyunani, amwininkwe kutwesibwa yando. 4Mone kibalo kya bakelenge ba mbeya bumpi batwelisibwe mu bubisa, babo batwelile mu bubisa kibalo basingùlùle bwana habo bwatùbele nabo mungya Kilisitu Yesu, mwanda batùtweshe mu bùgya. 5ahon betwe bù kyaba kimo atwèbèkile kùnsè gyabo, kine site kwana bùsauli bùlùmbùlùke bwekane munda gyenyu.6Mone balya be no bùtùmbè bwa kwana beno bitenta (mwababelele nabyo byonse kwandè abimpùgùlwèle, Kabesha Mpùngù ekùtambùla lùkebo lwa muntù), n'nanisamba byoka babo bantùmbo aba ntenteke kantù kwandè, Mone kyaba kabasingùwele kwana mpelwe kusahùla myanda gilùmbùlùke ku basùla monka muelelwe Petelo kuba Yuda, 8( kibalo ge gùlya ùnyõnghwene Petelo kuba mukendi gwa bâle ù gegenka unyõnghwene kuntakèsha kùgya kù bashantaila)9Byonka mwabawèlèle kusingùlùla kya buntù kya mpelwe ; Yakobo no Kefa amo no Yohano babo bê no ntùmbo nobo ù bihanda, ba njugumwine nene no Belenaba kùboko kùlùme mu kiwano, kwana bentwe tùbagale kùsaùla ku bashantaila nobo bagyate ku bâlè. 10Onka ahon betù konkomekile kisima kimo: twèjùkane balanda no kikyo ntangeshe n'nandè mwile kyo kwa mukanka.11Mone Kefa lwesîle Antiokia, nibùlene nege mpala kwa mpala, mwanda waba muyenene tusume. 12kibalo ahon atangi bantù ala-ala lwababele mukusha kuhima kwe Yakobo ge ubele walya no bantù bashantaila, mone kyaba kyabasile babo bâle ge wetolile kibalo kya kùtèna babo bale.13No babo bange baYuda begalabwele kuba kùluba lwege, ù no mwine Balanaba ùtwalèlèlwe a kikyo kisima kya KWIBISA bwabo, 14mone nene lwa mwene lwendo lwabo a lwa kugya bùlùle mu lilya site lya mwanda gilùmbùlùke, ulombwele Kefa kitango kya bantu bonse kwana; nte gwe mu Yuda wakulonda ngikeno gya bashantaila, nogyo a gya bayuda, kibalo kya ke wakutakesha bashantaila balonde ngikeno gya bayuda?15Betwe bayuda ba kubyalwa, atwe babe munda gya bashantaila, monka mwa mule bamanyine kwana muntù ekùkalelwa nsambù kibalo kya bilongwa bya kulama bisila, ahon kibalo kya lwètabesho lwa tùle alo mwi Yesu Kilisitu, betwe betabèshe mwi Yesu Kilisitu tùkalèlwe nsambu kibalo kya lwètabesho mwi Kilisitu, a kwana kibalo kya bilongwa bya kulama bisila, mone kwale kwana kibalo kya bilongwa bya kùlama bisila akulè muntù wekakalelwa nsambu17Mone betwe bene nte twakeba tùkalelwe nsambù munda mwa Kilisitu, tumonekile kùba ba ngila bùbe, aho kwana Kilisitu elè mwingili wa ba ngila bùbe? mhm. 18KIbalo ntè n'nampipa byonka bilya bya mp'ongwele ahon n'namoneka kùba no nene noge ni mwine mulùbinkane. 19Mone nene nte kibalo kya bisila , kyèlèle byo kibalo mpisi mwi Kabesha Mpùngù20Nene nsùswèlwe amo holo no Kilisitù, mone ni pô, ahon a nene byonka ù ge Kilisitu wê pô munda mwane, no bubo bùkome bwande nâbo ano mu mubele, ni nabo mu lùkùjagelo munda lya Mwana Kabesha Mpungu Kilisitu, kibalo ù kampilwe no kwèhana ango lyege kibalo kyane.21Nshalabuli kya bùntù kya Kabesha Mpùngù ntè site lya moneka kibalo kya bisila ahon luki lwa Kilisitu lubele lwa sile.

Chapter 3  
1Hola benywe bena Galatia basi no nghēni, ù geni umilogile, benywe balya Yesu Kilisitu wemwenye e saka kuba ususukile?2n'nakukampwa manye kintù kim kwa mule, benywe mutambwele musipiltu ku bilongwa bya bisila, bù ntè kuntegelesi gihime mu lwètabesho? 3Hola musamube beendalale mu mu swelo guno? Nghimba gya gya kubamba mu musiliyu, mwakeba kweyenenya mu mubele?4mwa twela mu masusu gakata bi gano silesile? nte gâ sile sile, 5Mone gulya wakwimiha musiplitu no kwèla businto abukata bwenyu, hola akulonga bibyo kuilongwa bya bisila, bù ku ntegelesi kwakuhimina mulwetabesho?6Byonka n'nansilya bîtabèshe Bùlahama no kubalwa nsambù, 7Ahon mumanye kwana balya be mulwètabesho babo ù be mu muso gwa Bùlahama. 8no kisikèlo kimwene kala kwana Kabesha Mpùngù ukalile nsabù bashataila ku lwabo, lwètabèsho lusawèlwe kala no Bulahama, mwanda gùlùmbùlùke go nago: a kibalo kyobe bashantaila bonse bakeselwa malyese.10Kibalo balya bonse be bilongwa bya isila be kunse gya mafingo, kibalo kyândekwe kwana: mutebwe mulago muntu ge gense usha gelelesha bilya byandekwe mu mukanda gwa bisila alonge. 11Kibùlùlù kwana akule muntu wèkabalwa nsambù kibalo kya bisila ku meso ga Kabesha Mpungu; kibalo mulumbuluke wekekana kwa lwetabesho. 12No Tolati a lwètabesho, mone muntù wakwèla bino binenghēnwa, wèkekana mu bino byonka binenghēnwa.13Kilisitu wetuhandishe mu mafingo ga bisila, ntè ùtelwe mulago a kibalo kyetù, monka mwandekelwe: watebwa mlago gùlya gense mukolekwe ku mutè; 14kibalo lyese lya Bùlahama l'îkèlèle kubashantaila monka mwi Yesu Kilisitu, kibalo tutambule kilageno kya musipilitu mu lwetabesho.15Benywe bakelenge, nakwesamba mu bù muntù. bù kilageno kya bantù, kyo kùmoneka , akiso kônwa bù kwene kwalabùla mwana. 16mone kibalo kya Bùlahama bilageno byonse byaninwé, no kùlùbyalo lwege lonse. e kweamba kibalo kya mbyalo mhm wakwesamba lobe lubyalo ù ge Kilisitu.17N'nakwesamba bino binenghēnwa, kilageno kikùlùkùlù kinyemisibwe no Kabesha Mpùngù mwine , kisila, kisangenwe miaka mia gina no makumi gasatu abiso kwalabùlwa mu jela gya kusima kikyo klageno. 18 Nte buyana bwe kuba kibalo kya bisila, a byonka kibalo kya kilageno, mone Bulahama ù elwe kilageno no Kabesha Mpùngù.19Kisila kîntù ké? kibikilwe kibalo kya bùbè monka mwikashela lùlo lùbyalo lùhelwe kikyo kilageno; kikyo kisila kîtakisibwe no mikendi-gùlù kwètela kiitabi. 20ntè kwè musungi a musungi wa gùmo, mone Kabesha Mpùngù gùmoholo.21Ahon kisila akiwâni no kilageno kya Kabesha Mpùngù? a n'nansho kô. ntè kisila kisilisibwe kibalo kya kusisha bùkome, ahon sitè liswele kùba kibalo kya kisila. 22ahon bisintwa bikwikile byonse kunse ya bube, kibalo balya bêtabeshe bahebwe kilageno mu lwetabesho lwa Yesu Kilisitu23Mone ahon agèbwa lwa kùsha kwa lwètabèsho, tuyekelelwe kunse gya kisila, twebakwekwe mu lwetabesho lwekaùtùlwa nghîmba gya ahon. 24Ahon Tolati libele mulangi wa kwitwila kwe Kilisitu, tùkalèlwe nsambù mu lwetabesho. 25Mone ahon lwètabesho lwawa kuhika, a twè kùnse lya mulangi. 26kibalo benywe bonse mwi bana ba Kabesha Mpungu, mu lwetabesho, mwi Yesu Kilisitu.27KIbalo benywe bonse ba mubatisibwe no kùtwesibwa munda gya Kilisitu, mwi bashale Kilisitu, 28Akùle muyuda bù muyunani, akule mugya bu mwana abo, ukùlee mwana mulùlùme bu mwana mukasi, kibalo benywe bonse mwi bùmo munda mwa Yesu Kilisitu. 29Ntè benywe mwi bena Kilisiu, ahon amwi lubyalo lwa Bulahama no mpyana gya klageno.

Chapter 4  
1mone nene n'nanisamba bî mpyana, mu kyaba kyonse mwana wekùba mpyana, mone ahon amulekenkane no mugya kibabo mubikale bintu byonse. 2hola! wekunse gyabo balya bene mo, hoholo nfulo gya kyaba kitùngèlwe no ba tata.3na bi betwe mwanda tukibelele bânike tubele bakwekwe mu bisela bya ano a kanje. 4mone byaba mwa bigwanine, Kabesha Mpùngù utumine mwanege, mubyalwe no mwanamukasi, kunse gya kisila, 5kibalo abaandye balya babele kunse gya kisili, kibalo tutambule bwana habo.6Kibalo benywe mwi bana, no Kabesha Mpungu utumini Musipilitu gwa mwanege mwa mitema gyetu gwa kulela, Aba, Tata, 7Ano gwe wè mwana awe mugya byonka, no ntè wè mwana ahon wè mpyana mbelelele gya Kabesha Mpungu kwe Kilisitu.8Mone kyaba kya musibasingùlùle Kabesha Mpùngù, mwikaba mwakwèlèla gilya ngùlù gya ASILI. 9Mone ano ntè mwawa kumusingùlùla Kabesha Mpungu, kibalo kya ke mwakwalabuka mu myanda gya buhendalale no gya busigena gya mule bakampwe kugielela?10Mwakukwatelesha masigi, miesi, byaba no miaka. 11Ana kumitena benywe baba, n'nankabi bi nene wa kwesusula sile.12N'nankùlomba kwa mule benywe bakelenge, mube bi nene, kibalo no nene bi benywe, 13 Mone ano mwibamanye kwana ntangile mwanda gùlùmbùlùke mu kùgongala kwa mubèle. 14No kitompanwa kya mbele nakyo kù mùbele gwane amwiba mbeje bù kwène kùntonda.15Ahon ndoge gyenyu gi kwè?n'nankumisitekekya kwana kiswele kunyhõngokela kumpiminya meso genyu no kumpa go nene. 16Ahon ande mulwi nenyu mwanda n'namilombola binengenwa bya sitè?17Babo baâ mikampwe, mone bùbo bukampwe a bwa bùntù, ola babo batokele bamikweke mulùgobo anje, kibalo bo balondwe. 18Kibalo kine kisoga kù ba kintù kilùlame masigi gonse, nokyo akisoga ne mbe abùkata nenyu mhm mhm.19Benywe bana bane ni nenyu byonka kiisi onka mwikashela Kilisitu no komoneka munda mwenyu mbelelele. 20Ano nakukampwa mbe nenyu amoholo kibalo ngalabule jwe lyane kwa mule, kibalo nakusinsita a kibalo kyenyu.21Munombole benywe bakukampwa kwebeka kunse gya bisila, amwa kutegelela bisila? 22Kibalo kisikelwe kwana: Bulahama ubele no bâna babele, gùmo ubyalilwa kwe mugya nô gûnge kù mwana habo, 23Mone gulya wa mugya ubyalilwe ki mubèle, mone gùlya mwana habo ge ù wa kilageno.24Mone bino ù binfwa;mwanda bano bana bakasi kiigusi kya bilagen bibele, gùmo kuhima ku lùgùlù lwa Sinai lùbyalile mu bùgya ù ge Hagali, 25Kibalo Hagali ù lo lùgùlù lwa Sinaï lwe mpenga gya bu Alabù lulo lwegulane no Yesulema lya ano ano, noge mugya amo no bana bege.26Mone Yelusalema lya mwigùlù we no bwana habo, ge ù nyetù betwe bonse. 27Kibalo bisînte kwana: sekelela gwe mugùmba, bùlùla jwè, lèla, nokabi no misa ya lùbyalo kibalo bana bege babusigena bëngè kùlemba gùlya wê no mulùme.28Mone betwe benywe bakelenge, mwi bana ba kilageno bî Isaka. 29Mone nte gulya ubyalilwe ki mubele ususwele gulya ubyalilwe mu musipilitu na bi ano.30Kisintwa kya gana ntè? kùmba mugya mwanege, kibalo mwana wa mugya ekayana amo no mwana habo. 31Ù ahon benywe bakelenge betwe a twèbana ba mugya mhm mhm betwe twe bagùlya mwine-habo.

Chapter 5  
1Kibalo kya bwana habo ù kibalo Kilisitu utubikile mu bwana-habo, ù nansho mwimane bulule si wanda na muketweshi mu lugobo lwa bugya. 2Mulole, nene Polo milombwele kwana, nte mwatwela bale Kilisitu aso kumielela kantu.3Nakusitekekya kwana mukwana ge gense wakùtwela bale mu yenene kulama bisila byonse. 4mwa bèkwa a nkondo no Kilisitu, benywe bakampwe kùkalwa nsambù munda gya kùlama bisila, mwibagwele no kuima mu kya buntu.5Kibalo mungya Musipilitu ,betwe twa kùlwegelela lilya sitè mungya lwètabesho. 6mwanda munda gya Kilisitu kutwela bale a kintù ko, bu bwene bùsùla, onka lwetabesho lwe kwela mugelo mu bukampwe. 7mubele mwagya lùbelo bisoga mpe, ù ge ùmisèbèle a mukakolilya sitè? 8kuko kùsongakanibwa a kuhime kwè gùlya umîtile benywemhm mhm.9CHACHU gisho gi kubaha lùsamba lugima. 10munda gya Kolo ninolukujagelo kwa mule, kibalo amwikaba no bulule bunge; mone gùlya umwyonine mitèma, waketenteka tusume, kwege wê pô.11na bi nene benywe balùnda, ne kusaula mwanda gwa kùkalwa yando, n'nakususukela kibalo kya ke na bi leno? no ahon kikukasi kya musabala kwa hima. 12n'nankampwa bantù bi bano bamisùsùla benywe baswele kwè kala malango gabo13Ù n'nansho benywe bale kwane, mwitilwe kùba no bwana-habo, mone bubo bu bwana habo nabubi kibalo kya kùlonda mubele, oso kwela kwa bukampwe. 14Kibalo bisila byonse bibingwe mu kuta limo: nolyo ù lino: kampwa mwikani nobe bî gwe mwine. 15Mone nte mwa mwakwisumena no kulyana mulole bisoga na tobeshani.16Ahon na nimilombola, mutambe mumusipilitu, nansho amunyonghoni kutamba mungya mubele. 17kibalo mubele gwa kukeba kwekokena no musipilitu. no musipilitu gwa kwekokena no mubele, kibalo bino bya kwisumena kiki no kilya ahon amunyonghõni kwèla kilya kya mutokele. 18No ntè mwa kugisibwa no musipilitu a mwi kùnse gya mukanda gwa bisila.19No byo bilongwa bya mubèlè bi amunke nobyo ù bino: makosi, busompe, buseki,20kùtota mikisi, bùtè, bu mangi-myanda, lùgosi, mukago, nsùngù, tùmbikilisi,lwejogolo, twa kusùla-sùla, 21twa kwekalakala bungyagani, bukolwa, kùlesèkanya, no binge bîgùlane no bino, nantangèsha kwimilombola byonka bya milombwele kala, balya bantu bakulonga bintù bi bino abekabèkala bukolo bwa Kabesha Mpungu.22Mone bihelo bya Musipilitu ù bino: bùkāmpwe, ndoge, talala, kwètùkesha mutèma, lùsa, bùntù, kwetabelesha. 23Kwetùkèsha, kisîko, akùlè bisila kù bino byonse. 24no balya bantù bonse bena Kilisitu bawele kùgyaga mibele gyabo amo no maninga gabèale no lwèso.25Ntè twa kwèkana mu Musipilitu, tùgelelele monka mu Musipilitu. 26natukakebi bùtùmbe bwa silesile mwikwebùlena no kwèhajena bano no balya

Chapter 6  
1Benywe bakelenge, ko kùba mùntù mugwele mu bùbè, byenywe balunda nege mu musipilitu mu mwibweleshe kùhya gujo mùntù mu mutema gwa kwêtùkya no kwèlola munda mobe kibalo no katompwa no gwe3Mone ntè muntù wa kwemona kùba kintù noge kintù, wakwebemba ge mwine. 4ano muntù ge gense etompe mugelo gwege ge mwine ù ahon we bùba no kintù kya kwejanja. 5Kibalo kila muntù wekesigèka lùtùndù lwege ge mwine6Mone ge gùlya mulangwe mu myanda gyonse amusehele mulangi wege mu tùntù tonse tùsoga. 7namukabembwa, Kabesha Mpùngù e kūnikwa, kyo kyonse kikakuna muntù wekembùla kyo. 8Kibalo ge gùlya wakukuna ku mubèlè wèkembùla bibole, mone ge wakukuna ku musipilitu wekembùla bùkome bwa milembambagala9Na mukakimi mukwèla bintù bisoga, kibalo twakembùla mu byaba biyenene ntè atwèbapondoke, 10mone nte twambùla kyaba, twèle bintù bisoga ku bantu bonse, oso balya basanganwe mu nsese gya lwetabesho.11Mulole bya n'nasitika no musiko gùkata ku kùboko kwane nene mwine. 12Bonse bakampwe kwèswagasha ku mibele kukeba kumiekenenya mwanda gwa kutwela balè nansho nabakasusulwi ibalo kya Musababa gwa Kilisitu. 13nobo batwele bale abakyakùlama bisila, mone bo bakukeba mutwesibwe yando kibalo besasule kù mibele gyetù.14Mone nene no ene asho siisasuli kibalo kya kintù gonka Musalaba gwa Yesu Kilisitu, kibalo kyege kanje konse kasùndwa kwandè no nene kù kanje. 15Kibalo kutwela yando a kabalo bù kwène kùba basùla a kantù ko kiyenene kùba lùbyalo lùhya. 16No bonse bakulama bino bisila, talala no lùsa libe kwa bale, no byo ku Isalela lya Kabesha Mpùngù.17Kubamba léno, muntù ne ka nsusuli, kibalo ni mwitwashe biene bya kilisitu mubele gwane. 18 Benywe balekwa kwane, kyabùntù kya Kolo Yesu Kilisitu, kibe kwa mulè no mitema gyenyu amina.